UNA NENA ESTRANYA

La Joana és una nena normal i corrent, té uns pares que la cuiden, uns avis, cosins, però no té…. Un germà, la Joana vol un germà. Els seus pares li diuen que ja no poden tenir més fills i que ja han tingut la sort de tenir-la a ella. La Joana, que és molt tossuda i quan vol una alguna cosa no la deix passar fins que ho aconsegueix. Va estar molts dies demanant-ho però els seus pares sempre li deien que NO.

Un dia a l’escola va arribar una nena nova, era una nena diferent dels altres, era una nena de color, a tots els nens els hi va cridar l’atenció, menys a la Joana. A l’hora del pati, la nena nova es va quedar sola, ningú no volia asseure’s amb ella perquè deien que estava bruta i que era una nena diferent, una nena estranya. La Joana se la mirava i pensava ``què estarà pensant? Vaig a jugar amb ella?’’ Aquelles preguntes que es feia, eren cada vegada més curioses i més grosses. La nena es deia Nala, que vol dir ‘exitós’. A la Joana li encantaria que el seu nom signifiqués alguna cosa com.... esperança o força. Per fi es va decidir i va anar directa cap a la Nala. Quan la Joana va arribar, es van quedar mirant fixament, la Nala tenia els ulls foscos, en canvi, la Joana els tenia molt clarets. A la Joana se li va escapar un ``hola´´ tímid, en canvi, a la Nala no li va sortir res, semblava que li volgués dir un ``hola´´ però al sentir que els companys de darrere xiuxiuejaven sobre ella, se li van passar les ganes. Va sentir que deien que no parlava el mateix idioma, i que ara no es voldrien acostar-se a la Joana perquè estava infectada per culpa de la nena estranya. Aquestes paraules van fer pensar molt a la Nala, però també es va deprimir molt. Uns dies després del fet, la Nala va pensar que era millor no relacionar-se amb ningú, perquè els faria perdre amistats, com li va passar a la Joana. Aquell mateix dia, la Joana se li va tornar a costar ja que ningú volia estar amb ella després del fet. La Joana li va tornar a dir ``Hola! Vols que juguem?´´ a la Nala se li va fer molt estrany que li tornés a parlar després del que havia passat, però sense pensar-ho li va dir: ``Sí! M’encantaria´´. Van estar jugant i parlant una bona estona fins que la Nala li va preguntar a la Joana ``Per què vols ser la meva amiga després de tot?’’, la Joana no va respondre però per les mirades que es feien ja es van entendre prou bé. La Joana, que era una nena que feia moltes preguntes, li va preguntar` `com és que t’has canviat de col·legi a mig curs?´´, La Nala li va respondre sospirant ``Aiiiix doncs.... Vinc de l’Àfrica, però... no vinc amb els meus pares, vinc amb una família d’acollida.’’ La Joana es va sorprendre molt, llavors la Nala va continuar: ``Vinc amb una família d’acollida perquè els meus pares em volien casar amb un home de 50 anys, jo vaig fugir i, al cap d’uns dies, em va trobar una família, i ara visc amb ells, després de molts judicis´´. La Joana es va quedar sense paraules. Sabia que hi havien nenes a qui els hi passava, però pensava que eren molt poques, no tantes....

La Nala li va explicar el tema de l’adopció a la Joana i, quan va arribar a casa, va anar corrents als pares i els hi va dir ``Papa! Mama! Tinc una idea!’’, els pares van anar corrents per veure què passava.

- Què passa filla? – va dir la mare.

- Tinc una idea per tenir un ger....

- NO! Ja t´ho hem dit un munt de vegades Joana. No saps el que significa no? - va dir el pare

La mare li va dir ``Joana, ja et vam dir que no podíem tenir mes fills....´´ La Joana en aquell moment estava molt enfadada amb el seu pare perquè no l´havia deixat acabar la frase, va anar amb la seva mare, que sabia que l’entendria més i li va explicar que havia fet una amiga de l´Àfrica i també li va explicar el tema de l’adopció, a la mare li va semblar molt bona idea, però encara ho tenien de pensar amb el pare. Uns dies després, les dues nenes ja eren molt amigues. La Joana li va comentar que va estar parlant amb la seva mare sobre el tema de l’adopció, la Nala es va ficar molt contenta perquè hi havia nens que no tenien família.

Uns mesos després, quan gairebé ja era el l’aniversari de la Joana, els pares van estar parlant molt sobre el tema de l’adopció i, al final, es van decidir. Uns dies abans de la celebració van anar a un centre d’acollida, i van estar allí uns quants dies, la Joana no hi va anar perquè no en sabia res. Al cap d’uns dies, els pares van arribar a casa amb una sorpresa. La Joana va anar corrents a abraçar-los a veure què portaven.....va veure un cap, uns ulls i una boc....era un germà! La Joana estava molt emocionada i contenta i va preguntar.....

- Com es diu?

- Hem pensat de posar-li Joan, així sereu iguals – va dir la mare.

- SÍ! – va respondre la Joana.

Quan va arribar el dilluns, va anar ràpid a veure a la seva amiga per explicar-li que tenia un germà.

-Nala! Nala! – va cridar la Joana mentre corria.

- Joana! Què vols? – va preguntar emocionada la Nala.

- Tinc un germà adoptat! – va dir la Joana.

- En sèrio!? No m’estaràs fent una broma? – va respondre la Nala.

- No, va en sèrio i es diu Joan –va exclamar la Joana.

- Ualaaa que bé! -va dir la Nala.

El dia de l’aniversari de la Joana, la Nala, el Joan i, sobretot, la Joana s’ho van passar de meravella.

*Nineta*

Premi Aureli Capmany – Categoria 1